Sanghyang Siksa Kandang Karesian

Sanghyang Siksa Kandang Karesian (Aksara Sunda: , ketah kaancengang SSKK) inggih punika manuskrip mabasa Basa Sunda Purwa sané marupa gancaran, sané ngicénin uger-uger, tuntunan miwah ajah-ajahan agama lan unggah ungguh majeng ring krama umum sané kasurat olih karesian. Teks punika kapanggihin ring kalih naskah sané kasimpen ring Perpustakaan Nasional Républik Indonésia sané wénten ring Jakarta, inggih punika ring nomor koléksi L 630 lan L 624. Ring warsa 2022, naskah puniki sampun kadaftarang dados Kenangan Kolektif Nasional (IKON) olih Perpustakaan Nasional Républik Indonésia.

 Daging naskah 
jmpl|Naskah Sanghyang Siksa Kandang Karesian L 630 Koleksi Perpusnas, Jakarta
Naskah puniki kasurat antuk prosa didaktik, madaging kutipan antuk Sansekerta miwah Jawa Kuna. Asapunika, iraga kantun nyingakin paiketan Sunda sareng Jawa ring siki sisi, lan sareng India ring sisi sane lianan, sane kantun kapertahanin ring pangawit abad ka-16. Kutipan basa Sansekerta punika kasurat antuk wangun puitis sane madue arti sane dalem:
tataka carita haṅsa, gajendra carita banəm
matsyanəm carita sagarəm, puspanəm carita baṅbarəm

‘Telaga dikisahkan angsa, hutan dikisahkan gajah; laut dikisahkan ikan, bunga dikisahkan lebah.’

Petikan puitis puniki dados purwaka majeng ring pangawi, nlatarang indik aspek ensiklopedis buku punika. Buron sane kabaosang inggih punika alegori majeng ring manusa ring makudang-kudang profesi, nanging jagat alam ring dija ipun maurip kasandingang sareng widang profesional sane kakuasain olih para profesional puniki. Basa lan gaya puniki mawinan nyihnayang ceciren sane khas saking karya puniki. Karya puniki taler kakaryanin olih rīsi (sujana agama). Nanging, uger-ugernyane nenten kaarah ring para sujana agama nanging ring krama umum. Indike punika ngawinang iraga prasida nyingakin peran para sujana agama ring kahuripan sekuler. Pakaryan puniki taler nyihnayang praktik sosial masyarakat sane pinih jimbar, nenten wantah elit lan bangsawan kemanten.

Teks punika kakepah dados 24 bab, soang-soang nyihnayang pabligbagan tematik.

 Bab 1: Dasa Kasuksesan.
 Bab 2: Dasa Bhakti.
 Bab 3: Limang Seri
 Bab 4: Parilaksana Rakyat (karmaniṅ hulun)
 Bab 5: Uger-uger Paiketan Anak Lanang lan Anak Istri
 Bab 6: Nikmatin Pakaryan
 Bab 7: Uger-uger indik Pamargin
 Bab 8: Tetuladan
 Bab 9: Pujian miwah Panyacad
 Bab 10: Parilaksana sane nyangkepin
 Bab 11: Titah-titah Ida Sang Hyang Widhi Wasa (Ensiklopedia)
 Bab 12: Bekel Ilahi
 Bab 13: Sang Catur Raksasa
 Bab 14: Tigang Kesadaran
 Bab 15: Dharma & Moksha sane pinih luhur
 Bab 16: Analogi indik toya
 Bab 17: Tigang Benang Merah Kelestarian
 Bab 18: Soroh-soroh Makhluk Sane Mahurip
 Bab 19: Nenem Kawigunan Manusa
 Bab 20: Pangaptin Manusa
 Bab 21: Padruwen miwah Warisan
 Bab 22: Ngambil Anak Istri dados Parekan
 Bab 23: Ngarereh jodoh
 Bab 24: Pamuput

 Pustaka 

 Cingak malih 

 Sunda Wiwitan
 Kerajaan Sunda
 Kosmologi Sunda

Kategori:Naskah Nusantara
Kategori:Naskah Sunda Kuno
Kategori:Sastra Sunda
Kategori:Literasi Sunda
Kategori:Teologi Sunda
Kategori:Kosmologi Sunda